* ขอแจ้งเรื่องอีกครั้งเนื่องจากมีเจ้าหน้าที่เจ้ามาตรวจสอบแล้วได้รับแจ้งว่า ต้องแจ้งเรื่องในหัวข้อโยธาครับ

สวัสดีทีมงาน traffy fondue

ผมขออนุญาตร้องเรียนเรื่องหมู่บ้านที่ถูกทิ้งร้างจนเกิดปัญหาตามมาอย่างมากมายอาทิเช่น ต้นไม้รก กลุ่มวัยรุ่นมั่วสุม และที่ร้ายแรงที่สุดคือระบบระบายน้ำของหมู่บ้านอยู่ในขั้นแย่ถึงแย่มากครับ
หมู่บ้านของผมคือหมู่บ้านเมืองทอง 4 ซอยปุณณวิถี53 ถนนสุขุมวิท 101 บางจาก พระโขนง กรุงเทพครับ

ก่อนหน้านี้ทางทีมงานของ สส. เขตได้พยายามเข้ามาติดต่อประสานงานกับทางเจ้าของโครงการที่ทิ้งร้างไม่ดูแลให้มาแก้ปัญหา
แต่การเข้ามาแก้ปัญหาก็เป็นเพียงการเข้ามาแบบฉาบฉวยพร้อมกันกับกล่าวโทษว่าเป็นเพราะชาวบ้านไม่ยอมจ่ายค่าส่วนกลางและทำทางเท้าจนระบบระบายน้ำทำงานไม่ได้เอง
ทางตัวผมยืนยันว่าเป็นข้ออ้างที่ไม่เป็นความจริง เพราะบ้านที่จ่ายค่าส่วนกลางก็มีอยู่ อีกทั้งปัญหาการระบายน้ำเกิดขึ้นจากหมู่บ้านทำท่ออระบายน้ำเล็กเกินไปและไม่ยอมมาซ่อมปากท่อให้มีตะแกรงกรองเศษใบไม้ อีกทั้งยังเข้ามาลอกท่อแบบฉาบฉวย ลอกเพียงบางส่วนของหมู่บ้าน ทำให้อีกหลายพื้นที่ของหมู่บ้านเกิดน้ำท่วมขัง มีสภาพไม่ต่างอะไรกับหมู่บ้านเสื่อมโทรม

ขอความกรุณาทีมงานท่านผู้ว่าราชการจังหวัด กทม. ของท่านชัชชาติ เข้ามาตรวจสอบและดูแลด้วยครับ
ท่านสามารถติดต่อประสานงานกับ สก. พระโขนง คุณสราวุธ อนันต์ชล เพื่อสอบถามถึงปัญหาเบื้องต้นได้ครับ เพราะท่าน สก. เคยเป็นทีมงานของ สส. เขต ที่เข้ามาดูแลปัญหานี้เบื้องต้นอยู่แล้วครับ